弄珠吟（《景德傳燈錄》卷三十作《翫珠吟二首》之一）
作者：天然
朝代：唐

paragraphs: 般若神（《燈錄》作「靈」）珠妙難測，法性海中親認得。
隱現時游五藴山（《燈錄》作「隱顯常游五藴中」），內外光明大神力。
此珠無狀非大小，晝夜圓明悉能照。
（《燈錄》作「此珠非大亦非小，晝夜光明皆悉照」。
）用時無處復無蹤（《燈錄》作「覓時無物又無蹤」），行住（《燈錄》作「起坐」）相隨常了了。
先聖相傳相指授，信此珠人世希有。
智者號明不離珠，迷人將珠不識走。
（以上四句，《傳燈錄》作「黃帝曾遊于赤水，爭聽爭求都不遂。
罔像無心却得珠，能見能聞是虛僞。
」）吾師權指喻摩尼，採人無數入（《燈錄》作「溺」）春池。
爭拈瓦礫將爲寶，智者安然而得之。
言下非近亦非遠（《燈錄》作「森羅萬象光中現」），體用如如轉無轉。
萬機珠對（《燈錄》作「消遣」）寸心中，一切時中巧方便。
皇帝曾遊於赤水，視聽爭求都不遂。
罔像無心却得珠，能見能聞是虛僞。
非自心，非因緣，妙中之妙玄中玄。
森羅萬像光中現，尋之不見有根源。
（《燈錄》無以上九句）燒六賊（《宗鏡錄》卷七六「賊」下有「兮」字），爍四（《燈錄》作「衆」）魔，能摧我山（《宗鏡錄》作「摧我山兮」）竭愛（《燈錄》作「我」）河。
龍女靈山親獻佛，貧兒衣裏幾（《宗鏡錄》作「枉」，《燈錄》作「下任」）蹉{趷右下爲也}。
亦非性，亦非心（《燈錄》二「非」字皆作「名」），非性非心超古今。
體絕名言名不得（《燈錄》作「全體明時明不得」），權時題作《弄珠吟》。
（以上皆見影印日本花園大學圖書館藏高麗覆刻本南唐招慶寺靜筠二僧著《祖堂集》卷四）。